Simon Johansson

Simon Johansson (s. 14. kesäkuuta 1999 Tukholma, Ruotsi) on ruotsalainen jääkiekkopuolustaja, joka pelaa SM-liigajoukkue Tampereen Ilveksessä. Hän laukoo oikealta.
Ura.
Seuraura.
Johansson on Boo IF:n kasvatti. Hän siirtyi juniorina sittemmin Djurgårdeniin. Kaudella 2014–2015 Johansson oli U16 Division 1:ssä yhdeksällä osumallaan joukkueensa eniten maaleja tehnyt puolustaja, kuten myös U16 SM:ssä neljällä osumallaan. Hän oli myös kahdeksalla tehopisteellään Djurgårdenin tehokkain puolustaja Jonatan Asplundin kanssa. Johansson voitti kauden päätteeksi U16 SM:n mestaruuden. Kaudella 2016–2017 hän oli seuran J20-joukkueen tehokkain puolustaja ja neljänneksi paras pistemies David Bernhardtin kanssa tehoilla 7+14=21. He jakoivat koko J20 SuperElitin puolustajien pistepörssin yhdeksännen sijan. 
Kaudella 2017–2018 Johansson toimi Djurgårdenin J20-joukkueen varakapteenina. Hän oli tehoilla 16+20=36 joukkueen toiseksi paras pistemies Erik Walli Walterholmin jälkeen. Johansson voitti myös koko SuperElitin puolustajien piste- ja maalipörssin. Hän debytoi samalla kaudella myös Djurgårdenin SHL-joukkueessa, jossa Johansson pelasi kahdeksan runkosarjaottelua tehden yhden maalin. Hän teki SHL-debyyttinsä 16. marraskuuta 2017 Växjö Lakersia vastaan. Johansson merkittiin Djurgårdenin seitsemänneksi puolustajaksi. Hän sai ottelussa jääaikaa 14 sekuntia ja keräsi teholukeman –1. SHL-uransa avausmaalin Johansson teki neljännessä ottelussaan 26. joulukuuta 2017 vieraissa Moraa vastaan.
Minnesota Wild varasi Johanssonin viidennellä kierroksella 148. pelaajana . Saman vuoden elokuussa Djurgården lainasi hänet koko kauden 2018–2019 kattavalla sopimuksella Ruotsin toiseksi korkeimmalle sarjatasolle HockeyAllsvenskan-joukkue Almtunaan. Johanssonin ensimmäinen kokonainen kausi miesten peleissä toi 43 runkosarjaottelussa tehot 3+8=11 ja kymmenessä karsintasarjan ottelussa tehot 2+1=3. Joulukuussa 2018 hän teki Djurgårdenin kanssa vuoden mittaisen jatkosopimuksen.
Kausi 2019–2020 oli Johanssonin varsinainen tulokaskausi SHL:ssä ja hän pelasi Djurgårdenissa 34 runkosarjaottelua tehopistein 1+6=7. Helmikuussa 2020 Johansson teki seuran kanssa kaksivuotisen jatkosopimuksen. Kaudella 2020–2021, helmikuussa 2021 Djurgården lainasi hänet sarjatasoa alemmas Allsvenskan-joukkue Moraan, kun joukkueen puolustuksesta oli sivussa useita pelaajia. Johansson pelasi siellä kauden loppuun, mutta hän palasi Djurgårdenin vahvuuteen vielä yhteen pudotuspeliotteluun.
Johansson siirtyi kaudeksi 2021–2022 vuoden mittaisella sopimuksella SM-liigajoukkue Tampereen Ilvekseen. Hän jakoi tehoilla 8+24=32 koko liigan puolustajien pistepörssin kahdeksannen sijan Kärppien Topi Niemelän kanssa. Johansson voitti kauden päätteeksi SM-pronssia. Maaliskuussa 2022 hän teki Ilveksen kanssa vuoden mittaisen jatkosopimuksen.
Huhtikuussa 2022 Johansson teki kaksivuotisen NHL-tulokassopimuksen Minnesota Wildin kanssa. Hän pelasi molemmat sopimuskautensa kokonaan AHL-joukkue Iowa Wildissa, jossa Johansson pelasi tulokaskaudellaan 2022–2023 toi 64 runkosarjaottelua tehopistein 2+12=14 ja kaksi pudotuspeliottelua ilman tehopisteitä. Kaudella 2023–2024 hän teki AHL:n runkosarjassa 72 ottelussa tehot 9+12=21. Johansson oli Wildin eniten maaleja tehnyt puolustaja.
Syksyllä 2024 Johansson harjoitteli hänen aiemmassa seurassaan Djurgårdenissa, joka pelasi Allsvenskania. Seura tarjosi hänelle sopimusta, mutta Johansson kertoi syyskuussa "Hockeysverige"-lehdelle tavoittelevensa pelipaikkaa kuitenkin Pohjois-Amerikasta. Lopulta kaksi viikkoa myöhemmin hänen uutisoitiin palaavan Ilveksen SM-liigajoukkueeseen kaksivuotisella sopimuksella. Johansson voitti kauden 2024–2025 päätteeksi SM-pronssia.
Maajoukkueura.
Johansson on pelannut 15 nuorten maaottelua.
Pelityyli.
Elite Prospects-sivuston mukaan Johansson on taitava, hyökkäävä puolustaja, joka kykenee tekemään hyvin tulosta. Hän on arvokas pelaaja ylivoimalla, lukee peliä hyvin ja antaa helppoja avaussyöttöjä. Johanssonilla on myös tarkka laukaus ja hyvä koko.
Muuta.
Johanssonin pikkuveli Anton pelaa puolustajana SHL-joukkue Leksandissa ja hänellä on Detroit Red Wingsin NHL-varaus vuodelta . Simonin nuorempi pikkuveli Victor Johansson pelaa puolustajana Leksandin J20-joukkueessa ja hänellä on Toronto Maple Leafsin NHL-varaus vuodelta . Veljesten isä Thomas Johansson pelasi omalla urallaan puolustajana pudotuspelit mukaan lukien yli 750 Elitserien-ottelua sekä yhtenä kautena Suomessa. Hän oli myös voittamassa MM-pronssia vuosina 1999 ja 2002. Thomas Johansson toimii nykyään Leksandsin SHL-joukkueen toimitusjohtajana. Simonin serkku Alexander Wennberg pelaa hyökkääjänä NHL-seura San Jose Sharksissa.